คลัง ชง ครม.เคาะแจกเงิน 1500 เที่ยวเมืองรอง
วันนี้ 23 เม.ย.62 นายปิ่นสาย สุรัสวดี โฆษกกรมสรรพากร กล่าวว่า กรมฯเตรียมสรุปรายละเอียดและหลักเกณฑ์การใช้สิทธิเกี่ยวกับมาตรการลดหย่อนภาษีจากการท่องเที่ยวรอบใหม่ และเสนอนายอภิศักดิ์ ตันติวรวงศ์ รัฐมนตรีว่าการกระทรวงการคลัง ในวันที่ 26 เม.ย.นี้ เพื่อให้ทันเสนอคณะรัฐมนตรีสัปดาห์หน้าเพราะถือเป็นวาระเร่งด่วน จึงไม่สามารถเปิดรายละเอียดได้ แต่ยอมรับว่ากรมฯกำลังพิจารณามาตรการกระตุ้นเศรษฐกิจ ทั้งแบบที่เป็นมาตรการภาษีและไม่ใช่ภาษีก่อนหน้านี้ มีรายงานว่า กระทรวงการคลังเตรียมเสนอมาตรการพยุงเศรษฐกิจ 3 มาตรการประกอบด้วย โครงการ ยิ่งเที่ยว ยิ่งเท่ ช่วยเปย์ เมืองรอง แจกเงินให้ประชาชนที่เข้าร่วมโครงการคนละ 1500 บาท นำไปใช้จ่ายซื้อสินค้าและบริการผ่านช่องทางอิเล็กทรอนิกส์ (e-Payment) ในเมืองรอง 55 จังหวัด โดยผู้เข้าร่วมโครงการต้องลงทะเบียนผ่านเว็บไซต์ พร้อมกับเปิดใช้กระเป๋าเงินอิเล็กทรอนิกส์ (e-wallet)เพื่อเติมเงินให้คนละ 1500 บาท และต้องใช้จ่ายในสถานประกอบการที่ลงทะเบียน คาดว่าจะมีคนเข้าโครงการ 10 ล้านคนนอกจากนี้ กระทรวงการคลังจะขยายเวลามาตรการลดหย่อนภาษีค่าใช้จ่ายจากการท่องเที่ยว พร้อมขยายวงเงินจากเดิม 15000 บาท หลังมาตรการนี้สิ้นสุดไปแล้วตั้งแต่เดือน ธ.ค.61ขณะเดียวกัน กรมสรรพากรได้มีการขยายระยะเวลาเปิดจุดให้บริการคืนภาษีมูลค่าเพิ่มในกรุงเทพฯและปริมณฑลให้แก่นักท่องเที่ยวต่างชาติออกไปอีก 6 เดือน มีผลตั้งแต่เดือน เม.ย.-ก.ย.62 เพื่ออำนวยความสะดวกและกระตุ้นให้ชาวต่างชาติเกิดการใช้จ่ายเงินขณะท่องเที่ยวในประเทศไทยเพิ่มภาพ : มหัศจรรย์55เมืองรอง ได้แก่ พิษณุโลก เชียงราย แม่ฮ่องสอน ตาก แพร่ น่าน อุตรดิตถ์ ลำปาง เพชรบูรณ์ นครสวรรค์ พะเยา อุทัยธานี กำแพงเพชร สุโขทัย พิจิตร ลำพูน ได้แก่ ชัยนาท อ่างทอง ลพบุรี สุพรรณบุรี ราชบุรี สมุทรสงคราม สิงห์บุรี ได้แก่ บุรีรัมย์ ชัยภูมิ อุบลราชธานี อุดรธานี หนองคาย บึงกาฬ สกลนคร กาฬสินธุ์ สุรินทร์ นครพนม ยโสธร อำนาจเจริญ หนองบัวลำภู เลย ร้อยเอ็ด มหาสารคาม สรีสะเกษ มุกดาหาร ได้แก่ นครนายก ปราจีนบุรี จันทบุรี ตราด สระแก้ว ได้แก่ สตูล พัทลุง ระนอง ชุมพร นครศรีธรรมราช ตรัง ปัตตานี นราธิวาส ยะลา
กระทรวงการคลัง เตรียมเสนอคณะรัฐมนตรีพิจารณามาตรการแจกเงินเที่ยวเมืองรองกระตุ้นเศรษฐกิจ สัปดาห์หน้า 
กรมสรรพากร,กระตุ้นท่องเที่ยว,ThaiPBSnews